
La sfârșitul anului 2019, pentru a doua oară, Raed Arafat a fost salvat de mazilire. Cel care a reușit această 
performanţă este premierul de atunci, Ludovic Orban. Târziu, limbuţia și spiritul său de bravadă l-au dat de 


gol. 


Ulterior, Raed Arafat și-a consolidat poziţia, a devenit cel mai puternic demnitar român și cel mai longeviv după 
guvernatorul român Mugur Isărescu, dar și cel mai bogat dintre toţi cei care s-au perindat vreodată în ultimii 33 
de ani la conducerea României. A devenit practic invulnerabil. Și în plus, prin Antena 3, are și o televiziune la 
dispoziţie. Să explicăm acest miracol. În 2019, în noul guvern Orban, la conducerea Ministerului de Interne a 
fost numit liberalul lon Marcel Vela. Cei care nu au o memorie prea scurtă își amintesc, desigur, de un schimb 
antologic de replici într-o conferință de presă iniţiată și condusă de Ministrul de Interne. În prezenţa lui Raed 
Arafat, acesta a adus critici grele și justificate șefului serviciului naţional de urgenţe, Raed Arafat. Din 
neglijența acestuia și din lipsa sa de profesionalism, murise un copilaş de la Horezu, care suferise un accident 
și trebuia să fie adus de urgenţă la București cu elicopterul SMURD. Ceea ce nu s-a întâmplat. Copilașul a 
fost plimbat de colo-colo pentru că elicopterul SMURD nu avea autorizație de a se deplasa noaptea. Și astfel, 
din nefericire, s-a pierdut o viață. În respectiva conferință de presă, pe bună dreptate, Marcel Vela a 
demonstrat că șeful DSU nu a luat cuvenitele măsuri pentru a angaja piloți pentru foarte costisitoarele 


necesare că acesta nu avea nicio justificare. Moment în care opinia publică, care a urmărit acest neobișnuit 
eveniment, a înțeles că Raed Arafat era pe tobogan, urmând ca, probabil în aceeași zi, să fie destituit de 
Marcel Vela. 


Deznodământul însă nu s-a mai produs. A rămas un mister, cum de reuşise în mod miraculos Raed Arafat, 
pentru a doua oară în cariera sa, să-și salveze pielea. Prima dată, când cariera sa rămăsese în aer, s-a 
întâmplat sub mandatul lui Traian Băsescu, care și el a vrut să-l destituie, dar atunci a intervenit opoziţia 
politică față de un președinte care își pierduse credibilitatea și, în plus, în scurt timp, acesta în stilul cunoscut 
s-a repliat și a căzut la pace cu Traian Băsescu, Cum anume, asta va fi probabil subiectul unei noi dezvăluiri. 
Dar să revenim la tema principală. 


Ludovic Orban, pe care l-a luat gura pe dinainte, s-a lăudat, și într-o manifestare de fanfaronadă s-a confesat 
unor apropiaţi, informându-i că i-a venit o idee genială. Pandemia Covid începuse să-și spună cuvântul. Și să- 
și producă primele efecte. oamenii erau speriaţi, din direcția OMS veneau alarme după alarme, iar guvernul 
Orban se aștepta să traverseze momente dificile și să se transforme într-un paratrăsnet al nemulțumirii 
populaţiei. Ei bine, guralivul Ludovic Orban pretinde că și-a făcut un calcul politic inteligent, acela de a-l 
menţine în poziția de secretar de stat la interne și șef DSU pe Raed Arafat pentru a-l transforma pe acesta în 
paratrăsnet. În ciuca bătăilor. Şi astfel a luat decizia, în opinia mea fatală, de a-i interzice lui Marcel Vela să 
facă diligenţele necesare în vederea demiterii lui Arafat. 


Arafat și-a învăţat lecţia. A înțeles că, în viitor, supraviețuirea lui depinde de forța financiară pe care o putea 
accesa, de relațiile externe care l-ar fi putut susține, dar și de un parteneriat cu o televiziune puternică. Zis și 
făcut. Prin specularea la maximum a scandaloasei anomalii numită SMURD - România este singurul stat în 
lume, în care o fundaţie relevantă are aceeași denumire cu cea a unei instituții publice și în care totul se 
desfășoară sub pălăria unui puternic Minister de Interne — Raed Arafat a dobândit o avere personală mai mare 
decât oricare alt demnitar din istoria recentă a României. Mecanismul l-am explicat în editorialul precedent. 
Din poziţia de secretar de stat la interne şi de șef DSU, şi beneficiind de criza Covid, Raed Arafat a reușit să 
devină un important jucător și în plan extern. iar în plan intern, prin cooptarea lui Radu Tudor în bordul 
fundaţiei SMURD și în baza unor contracte de publicitate niciodată dezvăluite până în prezent, are oricând 
dorește la dispoziţie platoul de televiziune al Antenei 3. Care s-a transformat în cel mai vehement avocat al 


sau. 


leri și azi, ca să dau un singur exemplu, Antena 3 a prezentat pe larg opiniile lui Raed Arafat, care deplângea 
faptul că României îi lipsesc circa 1000 de medici de urgenţă, dar nimeni nu l-a întrebat ce a făcut el în 
calitatea pe care o are, ca această situație să fie prevenită, sau ce face el în prezent pentru a recupera acest 
grav neajuns. 


Așadar, iată cum, și de către cine, și din ce motiv a fost salvată pielea lui Raed Arafat, devenind ulterior unul 
dintre cele mai puternice personaje din România, practic invulnerabil în raport cu instituțiile de forță, cu justiția 


sau cu factorul politic intern și extern. 

